Барање 2934/1 од 22.03.2024

1. Замолувам за информации за називи и за место на објавување на сите колективни договори (на ниво на гранка, оддел, дејност..) кои ја обврзуваат Стопанска Банка АД Скопје со ЕМБС 4065549 и со ЕДБ МК4030996116744?
2. Доколку Стопанска Банка АД Скопје има до вас доставено поединечен колективен договор (на ниво на работодавач) замолувам да ми се достави препис од тој колективен договор.
* Во врска колективните договори кои ја обврзуваат Стопанска Банка АД Скопје и дали има склучено колективен договор на ниво на работодавач, до Министерството за труд и социјална политика не е доставено известување од страна на Стопанска Банка АД Скопје за склучен колективен договор на ниво на работодавач, па оттука најдобро е да се обратите до самата Банка во однос на колективниот договор на ниво на работодавач.

Општиот колективен договор за приватниот сектор од областа на стопанството(„Службен весник на Република Македонија“ бр. 84/10) се применува и е задолжителен за работодавачите и вработените во приватниот сектор.

Дополнително, Синдикатот на работниците од финансиските организации на Македонија(СФОМ) и Организацијата на работодавачи на Македонија(ОРМ) имаат потпишано Колективен договор за друштвата од друго монетарно посредување и дејноста на посредување во работењето во хартии од вредност и стокови договори („Службен весник на Република Македонија“ бр.97/11), кој,  доколку Стопанска Банка АД Скопје е членка на ОРМ би се применувал и на неа.